b'\n_START_ARTICLE_\nKINO\n_START_SECTION_\nProgram\n_START_PARAGRAPH_\nNa KINO se vsak dan predvajajo filmske uspe\xc5\xa1nice, ob petkih zve\xc4\x8der grozljivke, ob sobotah filmski maratoni in ob ponedeljkih tujejezi\xc4\x8dni filmi.\n_START_SECTION_\nZgodovina\n_START_PARAGRAPH_\nProgram je ustvarilo multimedijsko podjetje Pro Plus leta 2011 za naro\xc4\x8dni\xc5\xa1ki paket POP NON STOP, ki je ponujal \xc5\xa1est tematskih programov: POP KINO, POP KINO 2, POP BRIO, POP FANI, POP OTO in POP SPOT. Pro Plus je paketu POP NON STOP s 1. aprilom 2013 spremenil poslovni model in tri najbolj priljubljene programe paketa \xe2\x80\x93 BRIO, OTO in KINO odprl \xc5\xa1ir\xc5\xa1emu krogu gledalcev.\n_START_SECTION_\nOmre\xc5\xbeje\n_START_PARAGRAPH_\nPro Plus ponuja tematske programe BRIO, OTO in KINO v SD tehniki in jih gospodinjstva, ki so naro\xc4\x8dena pri TV-operaterjih (Telemach, T2, Amis, SiOL, Total TV in drugih), lahko spremljajo v \xc5\xbee obstoje\xc4\x8dih programskih shemah in tudi \xc4\x8de sprejemajo signal kabelskih, satelitskih, MMDS in IPTV sistemov. Od 1. aprila 2014 je program KINO na voljo tudi v visoki lo\xc4\x8dljivosti oz. v HD formatu pri Telemachu in Telekomu.'